อย่าฟื้นฝอย
จู่ๆ ก็มีเรื่องลอยมาเข้าหู สปาย 008 ว่า บุญทักษ์ หวังเจริญ ซีอีโอแบงก์ทหารไทย สั่งให้เก็บค่าธรรมเนียมโอนเงิน
11 ก.ค. 2558

โดย...สปาย008
จู่ๆ ก็มีเรื่องลอยมาเข้าหู สปาย 008 ว่า บุญทักษ์ หวังเจริญ ซีอีโอแบงก์ทหารไทย สั่งให้เก็บค่าธรรมเนียมโอนเงินฌาปนกิจสงเคราะห์ที่เพื่อนพนักงานธนาคารทุกคนเขาสมทบเงินกันช่วยเหลือพนักงานที่เสียชีวิต โดยหักจากบัญชีเงินเดือนคนละ 20 บาท ค่าธรรมเนียมก็รายการละ 20 บาท
เรื่องนี้ต้องขยาย ว่าแล้วตามสไตล์สปาย 008 ก็ต้องไปสืบว่า มันจริงหรือปล่อยข่าวกันให้เสื่อมเสียเล่นๆ กันแน่ ก็พบว่า เรื่องมันมีอยู่ว่าคุณพี่บุญทักษ์ได้ขอให้มูลนิธิที่เป็นนิติบุคคลที่ถูกตั้งขึ้นมาบริหารเงินก้อนนี้ ช่วยส่งรายชื่อสมาชิกและขอใบอนุญาตจากเจ้าของบัญชีให้หักเงินจากบัญชีเงินฝาก เพราะไปหักบัญชีเงินฝากซี้ซั้วเดี๋ยวจะมีปัญหา และยกเว้นค่าธรรมเนียมให้คนที่เป็นพนักงานธนาคาร
แต่ทางกรรมการมูลนิธิไม่ทำเรื่องส่งมา สุดท้ายก็ต้องเปลี่ยนตัวกรรมการบริหารมูลนิธิ และก็ส่งเรื่องมาให้ครบถ้วนตามที่ขอ เรื่องนี้เป็นอันจบไป พนักงานก็ไม่ติดใจอะไร
อยู่ดีๆ ก็มีคนมาฟื้นฝอยหาอะไรกันรึนี่ ฮ่า ฮ่า